**Dr Marta Sjeničić**

**Viši naučni saradnik**

**Institut društvenih nauka u Beogradu**

**Marina Jovanović**

**Advokat u Beogradu**

**Međusektorska saradnja u pružanju usluga i zaštita prava lica smeštenih u ustanove zdravstvene i socijalne zaštite**

U zbrinjavanju osoba sa mentalnim i intelektualnim poteškoćama, u ustanovama ili zajednici, postojanje međusektorske saradnje je od ključnog značaja. Na to ukazuje i Konvencija UN o pravima osoba sa invaliditetom, jer je dokument koji na objedinjen način ukazuje na sva prava relevantna za život svakog čoveka, i iz koje se vidi međuuslovljenost tih prava. Da bi se svako od tih prava realizovalo, posebno i u korelaciji sa drugim, potrebna je i povezanost različitih sistema u okviru kojih se zadovoljavaju usluge opšte populacije, pa i osoba a mentalnim i intelektualnim poteškoćama. Povezanost je za ovu drugu grupu tim značajnija i nužnija, što je njenim pripadnicima često potrebna podrška u realizaciji njihovih prava. Potrebno je da sistemi, odnosno pružanje usluga bude povezano i kroz legislativu, na formalan način, ali i da to bude primenjeno u praksi, odnosno da svako telo i svaki učesnik u sistemima koji obezbedjuju usluge, bude upućen na mogućnosti drugih sistema, i u potrebe korisnika usluga/pacijenata. Zbog toga je, pored dopune postojećeg legislativnog okvira, potrebna i stalna edukacija učesnika u sistemima pružanja usluga (zdravstvenog, socijalnog, obrazovnog, radnog, pravnog, i dr.) o pravima osoba sa mentalnim i intelektualnim poteškoćama, kao i o različitim mogućnostima njihove realizacije, u okviru tog i drugih sistema. Osim toga, potreban je stalan rad na unapređenju različitih servisa u zajednici, kako bi osobe sa intelektualnim i mentalnim poteškoćama mogle lakše da se uključe u socijalno okruženje. U svim ovim aktivnostima potrebno je voditi se Konvencijom UN o pravima osoba sa invaliditetom, kao osnovnim i sveobuhvatim aktom, koji je ujedno ratifikacijom postao deo obavezujuće nacionalne regulative.